Alertă în Sibiu. Proiectil exploziv găsit în cadranul ceasului Bisericii Evanghelice.
Proiectil explozibil găsit de un grup de arheologi în centrul orașului Sibiu. Proiectilul avea focosul activ, anunță reprezentanții ISU Sibiu. Echipajul de pirotehniști a ridicat proiectilul.
Piața Huet din Sibiu a fost închisă astăzi de autortiăți după ce un grup de arheologi a găsit în zonă un proiectil exploziv, conform Mediafax. Arheologii au găsit, un proiectil de război, calibru 75 de milimetri, în cadranul ceasului din turnul Bisericii Evanghelice din centrul Sibiului. Proiectilul avea focosul activ, anunță reprezentanții ISU Sibiu, care au intervenit pentru a ridica muniția în siguranță. Autoritățile au eliberat zona și au închis piața pe o distanță de aproximativ 150 de metri pătrați. Echipajul de pirotehniști din cadrul ISU Sibiu a ridicat proiectilul, care urmează să fie distrus.